stanford-oval/wikipedia huggingface dataset:
Taivas sinivalkoinen (albumi)
Kappaleet

Kaikki kappaleet sovittanut Juha Björninen.
Sellainen tää maailma on – 4.04 (säv.  & san. Bablo)
Taivas sinivalkoinen – 4.49  (Jersey Girl, säv. Tom Waits, suom. san. Bablo)
Vanha suola janottaa – 3.08 (säv. Reijo Hirvelä - Juha Björninen, san. Esa Eloranta)
Kaunis – 4.36 (säv. Joe Villegas, san. Esa Eloranta)
Mun beibi taitaa oikeet otteet – 3.38 (säv. Joe Villegas, san. Esa Eloranta)
Toivo – 4.09 (säv.  & san. Bablo)
Yöhaukat – 3.59 (säv. Reijo Hirvelä, san. Esa Eloranta)
Vielä kun voi – 3.27 (säv. Reijo Hirvelä - Juha Björninen, san. Esa Eloranta)
Paratiisin pauloissa – 4.27 (säv. Reijo Hirvelä - Juha Björninen, san. Esa Eloranta)
Kaikki on enemmän kuin jees – 3.51 (säv. Juha Björninen, san. Esa Eloranta)
Sekaisin – 3.19 (säv.  & san. Bablo)
Melkein – 3.01 (säv. Reijo Hirvelä - Juha Björninen, san. Esa Eloranta)
Niin kuin aina ennenkin – 4.43 (säv.  & san. Bablo)
Muusikot

Anssi Nykänen – rummut, taustalaulu (1)
Harri Rantanen – basso, taustalaulu (1)
Marko Karhu – sähkökitarat, taustalaulu (1, 5, 10)
Juha Björninen – sähkökitarat (soolot), akustiset kitarat, mandoliini, taustalaulu (5, 10)
Jari Laasanen – koskettimet, Hammond B3, hanuri
Tapio "Mongo" Aaltonen – lyömäsoittimet
Esa Eloranta, Jari Laasanen, Nicklas Grönholm, Reijo Hirvelä (1), Anne Björninen (1), Pekka Helin (1), Antti Kotikoski (5, 10)
Muusikot > Tuotanto

Juha Björninen – tuottaja
Jari Laasanen – äänittäjä, miksaaja
Tapio Heikkinen – valokuvat
Tero Jämsä – kansi
Taikamiekka – Seikkailujen Camelot

| Taikamiekka – Seikkailujen Camelot> Quest for Camelot |
| --- | --- |

Ohjaaja:  Frederik Du Chau
Käsikirjoittaja:   Kirk De Micco  William Schifrin  Jacqueline Feather  David Seidler 
Perustuu:  Vera Chapmanin romaaniin The King’s Damosel
Tuottaja:   Andre Clavel  Dalisa Cohen  Zahra Dowlatabadi 
Säveltäjä:  Patrick Doyle
Leikkaaja:  Stanford C. Allen
Pääosat:   Jessalyn Gilsig  Cary Elwes  Gary Oldman 
Valmistustiedot
Valmistusmaa:  Yhdysvallat
Tuotantoyhtiö:  Warner Bros.
Levittäjä:  Warner Bros. InterCom Netflix
Ensi-ilta:   Yhdysvallat 15. toukokuuta 1998  Suomi 31. heinäkuuta 1998 
Kesto:  86 minuuttia
Alkuperäiskieli:  englanti
Budjetti:  40 000 000 dollaria
Tuotto:  38 172 500 dollaria
Aiheesta muualla
IMDb 
Elonet
AllMovie
Infobox OKNimi-testi OK: 
Taikamiekka – Seikkailujen Camelot (engl. Quest for Camelot) on vuonna 1998 ensi-iltansa saanut animaatioelokuva, jonka on ohjannut Frederik Du Chau. Elokuva perustuu Vera Chapmanin fantasiaromaaniin The King's Damosel.
Juoni

Kayley unlemoi tulevansa ritariksi niin kuin isänsä, sir Lionel, joka matkustaa Camelotiin tapaamaan kuningas Arthuria ja muita pyöreän pöydän ritareita. Ahne ritari nimeltä Ruber yrittää riistää Arthurilta vallan ja kahakan aikana Lionel saa surmansa.
Kymmenen vuoden kuluttua, aarnikotka hyökkää Camelotiin ja varastaa Arthurin miekan, Excaliburin. Merlin lähettää haukkansa, Aydenin, noutamaan sen takaisin, mutta miekka putoaa Kiellettyyn metsään. Edelleen ritariksi tulemisesta unelmoiva Kayley kuulee tästä ja haluaa lähteä etsimään Excaliburia, mutta hänen äitinsä Juliana kieltää häntä. Sitten Ruber miehinen saapuu paikalle ja vaatii Julianaa auttamaan häntä pääsemään Camelotiin. Hän käyttää noidalta ostamaansa ainetta, sulauttaa ensin kukon ja kirveen yhteen Piilunokaksi, minkä jälkeen hän muuttaa kätyreitään rautaisiksi hirviöiksi sulauttamalla näitä yhteen erilaisten aseiden kanssa. Kayley pakenee ja päätyy Kiellettyyn metsään, missä hän Aydenin opastaman sokean erakon, Garrettin. Kuultuaan Excaliburin varkaudesta Garrett päättää etsiä sen käsiinsä ja ottaa vastahakoisesti Kayleyn mukaansa.
Lohikäärmeiden mailla seurueeseen liittyy kaksipäinen lohikäärme Nummi ja Pusula, joita muut lohikäärmeet kiusaavat, koska nämä eivät kykene lentämään tai syöksemään tulta. Lisäksi kaksikko syyttää toisiaan tilanteesta, jossa ovat. Myöhemmin takaa-ajon aikana Garrettiin osuu nuoli, ja Kayleyn parannettua hänet he huomaavat kivijättiläisen löytäneen Excaliburin ja käyttävän sitä hammastikkuna. Kivijättiläisen nukkuessa he vievät miekan. Ruber ja hänen miehensä ilmestyvät myös paikalle, mutta herätetty kivijättiläinen istuu niiden päälle.
Palattuaan päätielle Garrett päättää palata metsään, koska ei usko enää kuuluvansa Camelotiin. Kayleyn yrittäessä mennä Garrettiin perään Ruber kappaa hänet ja saa Excaliburiin käsiinsä sulauttaen sen aineellaan kiinni toiseen käteensä. Uhkailemalla Kayleyn henkeä Ruber pääsee turvallisesti Camelotin porteista sisään. Piilunokka kuitenkin kääntyy Ruberia vastaan ja vapauttaa Kayleyn, joka varoittaa ritareita. Nummi ja Pusula lähtevät varoittamaan Garrettia, huomaten pystyvänsä lentämään ja syöksemään tulta vain, jos ovat asioista samaa mieltä keskenään. He ajavat aarnikotkan tiehensä ja pelastavat Aydenin.
Kayley ja Garrett selvittävät tiensä pyöreän pöydän luokse ja estävät Ruberia tappamasta Arthuria Excaliburilla. Taistelu siirtyy linnan pihaan, jossa olevasta kivestä Arthur aikoinaan veti Excaliburin irti. Väistäen Ruberin hyökkäyksen, he huijaavat tämän iskemään miekan takaisin kiveen. Kahden taikuuden kohtaaminen tuhoaa Ruberin ja muuttaa tämän miehet normaaleiksi. Lisäksi Nummi ja Pusula irtaantuvat toisistaan, mutta päättävät yhdistyä takaisin. Arthur vetää miekan jälleen kivestä ja kiittäen Kayleytä ja Garrettia näiden avusta, hän lyö heidät ritareiksi.
Rooleissa

| Englanniksi | Suomeksi | Rooli |
| --- | --- | --- |
| Jessalyn Gilsig (puhe) Andrea Corr (laulu) Sarah Rayne (nuori) | Jenni Sivonen (puhe) Nina Tapio (laulu) Heljä Heikkinen (nuori) | Kayley, sir Lionelin ja Julianan vilkas ja rohkea tytär, joka tahtoo isänsä tavoin ritariksi |
| Cary Elwes (puhe) Bryan White (laulu) ? (nuori) | Jarkko Tamminen (puhe) Patrik Ekman (laulu) Dimitri Qvintus (nuori) | Garret, sokea aseenkantaja |
| Gary Oldman | Carl-Kristian Rundman | Ruber, ilkeä ritari joka tahtoo Excalibur-miekan itselleen |
| Jane Seymour (puhe) Celine Dion (laulu) | Rinna Paatso (puhe) Päivi Hilska (laulu) | Juliana, sir Lionelin vaimo ja Kayleyn äiti |
| Pierce Brosnan (puhe) Steve Perry (laulu) | Jukka-Pekka Palo | Kuningas Arthur, Camelotin kuningas, Excaliburin laillinen käyttäjä |
| Gabriel Byrne | Heikki Sankari | Sir Lionel, yksi kuningas Arthurin pyöreän pöydän ritareista, Kayleyn isä |
| Eric Idle | Eero Saarinen | Nummi (engl. Devon), kaksipäisen lohikäärmeen ”pidempi pää” |
| Don Rickles | Kari Tamminen | Pusula (engl. Cornwall), kaksipäisen lohikäärmeen ”lyhyempi pää” |
| John Gielgud | Veikko Honkanen | Merlin, velho |
| Bronson Pinchot | Mikko Leskelä | Aarnikotka |
| Jaleel White | Petteri Summanen | Piilunokka |
Aiheesta muualla

Taikamiekka – Seikkailujen Camelot Elonet.
Taikamiekka – Seikkailujen Camelot Internet Movie Databasessa (englanniksi)
Teledifusão de Macau

| Teledifusão de Macau 澳門廣播電視股份有限公司 |
| --- | --- |

Perustettu:  1984
Puheenjohtaja:  Ma Iao Hang
Kotipaikka:   Macao
Toimiala:  media
Kotisivu:  https://www.tdm.com.mo
Infobox OKVirheellinen NIMI-arvo: 
Teledifusão de Macau (kiin.: 澳門廣播電視股份有限公司; Jyutping: ou3 mun4 gwong2 bo3 din6 si6 gu2 fen2 yau3 haan6 gong1 si1, lyh. TDM) on Macaon yleisradioyhtiö. Ohjelmaa lähetetään kantoninkiinaksi, portugaliksi ja englanniksi. Kanava aloitti toimintansa vuonna 1984. Tuohon asti Macao oli varsin riippuvainen Hongkongin mediasta.
TDM:n suurin yksittäinen osakkeenomistaja on Macaon hallitus. Yhtiön hallituksen jäsenet nimeää Macaon hallintojohtaja. Yhtiön puheenjohtajana toimii Ma Iao Hang.
Alkuvuodesta 2021 yhtiötä syytettiin kommunistisen puolueen mielistelystä, kun sen toimittajia kiellettiin kirjoittamasta mitään negatiivista Hongkongiin suunnitelluista vaalilain muutoksista. Yhtiön johto kiisti väitteet.
Aiheesta muualla

TDM:n YouTube-kanava
Tangorilla

| Tangorilla Seitsemän seinähullua veljestä |
| --- | --- | --- |

Studioalbumin tiedot
 Äänitetty : 1979
 Julkaistu: 1979
 Tyylilaji: iskelmä
 Kesto: 39.06
 Levy-yhtiö: Finndisc
Seitsemän seinähullun veljeksen muut julkaisut
| Sinne sun tänne ja takaisin 1978 | Tangorilla 1979 |   |
Tangorilla on Seitsemän seinähullua veljestä -yhtyeen studioalbumi vuodelta 1979.
Kappaleet

Otteen elämään sain (Born to Be Alive) – 3.11
Tangorilla – 4.03
Cuba – 3.41
Mennääks vähän... (Enigma) – 4.14
Kelpaisiko seksi? (Da Ya Think I'm Sexy?) – 4.23
Kaikki laivaan (In the Navy) – 3.48
Viikon lintu – 4.14
Vaasan läänin pienin mies – 3.51
Linda Linda – 3.11
Kaikki kaunis (Another Star) – 4.30
Aiheesta muualla

Albumi Discogs.com-sivustolla
The Hevoset

The Hevoset oli vuonna 1981 toiminut Sleepy Sleepersin sivuprojekti, jossa mukana olivat Mato Valtonen, Sakke Järvenpää, Dave Lindholm, Kari "Pitkä" Lehtinen, Antero Jakoila sekä Tiina Tiikerin äiti Irmeli Perilä, joka tulkitsi kappaleen "Vanha riimu". Yhtyeen piti tehdä samanniminen country-LP, ja se saatiinkin äänitettyä valmiiksi, mutta nauhat katosivat CBS Records -levy-yhtiön kanssa työskennellessä. Kolme Dave Lindholmin säveltämäksi merkittyä raitaa julkaistiin vuonna 1988 Sleepy Sleepersin albumilla Turakaisten paratiisi. Levyä tehtäessä yhtye toi Microvoxin studioon tarvittavaa rekvisiittaa: hevosen ulostetta sekä heinäpaaleja.
Telefos

Herakles ja hänen lapsensa Telefos. Roomalainen kopio kreikkalaisesta alkuperäisveistoksesta 300-luvulta eaa., 1. vuosisata tai 100-luku.
Telefos (m.kreik. Τήλεφος, Tēlefos, lat. Telephus) oli kreikkalaisessa mytologiassa yksi herakleideista, Herakleen pojista, joka mainitaan heistä kaikista eniten isänsä kaltaiseksi. Hänen äitinsä oli Auge, tegealainen Athenen papitar. Puolisonsa Astyokhen kanssa hänellä oli poika, Eurypylos.
Aleos, Tegean kuningas ja Augen isä, sai oraakkelilta ennustuksen, että hänen tyttärenpoikansa tappaisi hänen molemmat poikansa. Tämän vuoksi hän pakotti tyttärensä tekemään siveyslupauksen ja ryhtymään Athenen papittareksi. Ollessaan kaupungissa Herakles kuitenkin huomasi Augen kauneuden ja makasi hänen kanssaan. Suhteesta seurauksena Auge synnytti salaa Telefoksen. Maa kävi kuitenkin hedelmättömäksi, ja oraakkelin kerrottua syyksi Athenen temppelin häpäisyn, Aleos tutki temppelin ja löysi sieltä lapsen. Aleos määräsi lapsen hylättäväksi Parthenion-vuorelle, jossa hirviemä kuitenkin imetti lasta, kunnes paimenet ottivat tämän huostaansa. Auge puolestaan annettiin Naupliokselle hukutettavaksi, mutta tämä antoi hänet Myysian kuningas Teuthraalle.
Telefoksen saapumisesta Myysiaan on kaksi eri versiota. Ensimmäisessä Telefos kysyi oraakkelilta neuvoa löytääkseen vanhempansa, ja tämä kehotti häntä menemään Myysiaan. Täällä hänet otettiin hyvin vastaan, ja kuningas Teuthras adoptoi hänet omaksi pojakseen. Teuthras antoi tyttärensä Agriopen Telefokselle puolisoksi ja nimesi hänet seuraajakseen. Toisessa versiossa Telefos saapui Myysiaan Parthenopaioksen kanssa, ja Teuthras lupasi hänelle valtaistuimen ja Augen puolisoksi, jos hän suojelisi häntä valtaa tavoittelevalta Idaalta. Näin tapahtuikin Telefoksen voitettua Idaan taistelussa, mutta tietämättä olevansa äiti ja poika, Auge valmistautui murhaamaan Telefoksen hääyönä uskollisuudesta Heraklesta kohtaan. Valmistautuessaan surmaamaan poikansa miekalla, jumalat lähettivät heidän väliinsä valtavan käärmeen, jolloin Auge pudotti kauhusta miekkansa. Tällöin Telefos puolestaan valmistautui surmaamaan äitinsä, mutta tämä huusi Heraklesta apuun, jolloin Telefos tunnisti äitinsä ja vei hänet takaisin kotimaahansa.
Kun kreikkalaiset olivat matkalla Troijan sotaan, he nousivat maihin Myysiassa, jonka kuningas Telefos oli. Syntyneessä taistelussa Akhilleus haavoitti keihäällä Telefosta vaikeasti tämän sotkeennuttua viiniköynnökseen. Kun haava ei parantunut päivienkään jälkeen, Telefos kysyi neuvoa oraakkelilta, joka kertoi vain sen voivan parantaa haavan, joka sen on aiheuttanutkin. Niin Telefos matkasi kreikkalaisten luo, jotka myös olivat saanut ennustuksen, etteivät he voisi valloittaa Troijaa ilman Telefoksen apua. Akhilleus paransi haavan keihäästä raaputetulla ruosteella. Kreikkalaisten pyydettyä Telefosta mukaan sotaan tämä kieltäytyi siksi, että hänen puolisonsa Astyokhe – Hyginuksen mukaan Laodike – oli Priamoksen tytär, mutta kiitollisena haavansa parantamisesta Telefos osoitti kreikkalaisille reitin Troijaan.
Aiheesta muualla

Kuvia tai muita tiedostoja aiheesta Telefos Wikimedia Commonsissa
Tempest (videopeli)

| Tempest |
| --- | --- |
Kehittäjä:  Atari
Julkaisija:  Atari
Suunnittelija:  Dave Theurer
Ohjelmoija:  David Theurer
Julkaistu:  1981
Lajityyppi:  ammuntapeli
Pelimuoto:  yksinpeli
Ikäluokitus:  ESRB: Kaikenikäisille  PEGI 3 
Alusta:  kolikkopeli, Amstrad CPC, Atari ST, BBC Micro, Acorn Electron, ZX Spectrum
Lisää peliartikkeleitaVideopelien teemasivulla
Tempest on Atarin kehittämä ammuntapeli, joka on julkaistu vuonna 1981 kolikkopelinä ja useille mikrotietokoneille.
Peli käytti Atarin Color-Quadrascan vektorigrafiikkanäyttöä.
Kolikkopelin on ohjelmoinut David Theurer. Pelin konseptina oli tehdä ensimmäisen persoonan versio Space Invaders -pelistä.
Populaarikulttuurissa

Peli esiintyy Rush-yhtyeen musiikkivideolla Subdivisions sekä Ernest Clinen kirjassa Ready Player One.
Aiheesta muualla

Tempest MobyGamesissa (englanniksi)
Tempest Killer List of Videogamesissä (englanniksi)
Tempest Arcade History -sivustolla (englanniksi)
Tamatha Paul

| Tamatha Paul |
| --- | --- |

Uuden-Seelannin edustajainhuoneen jäsen
 14.lokakuuta 2023–  
Edeltäjä:  Grant Robertson
Wellingtonin kaupunginvaltuutettu
 19.10.2019 – 10.11.2023  
Henkilötiedot
Syntynyt: 1997 Auckland, Uusi-Seelanti
Kansalaisuus:  uusiseelantilainen
Tiedot
Puolue:  Vihreät (2023–)
Muut puolueet:  sitoutumaton (2019–2023)
Tutkinnot:  Wellingtonin Victoria-yliopisto (B.A.) Massey-yliopisto (MRP)
Tamatha Paul (s. 8. toukokuuta 1997) on uusiseelantilainen poliitikko ja maorien oikeuksia ajava aktivisti.
Tausta ja yksityiselämä

Paul syntyi vuonna 1997 Aucklandissa. Hänen isänsä on rekkakuski ja äiti hoitotyöntekijä. Perheessä oli kahdeksan lasta, joista Paul oli nuorin. Hänen ollessaan 8-vuotias perhe muutti ensin Christchurchiin ja sittemmin Tokoroaan. Paulin maoritausta on peräisin kahdesta iwista: Ngāti Awa ja Waikato Tainui. Ollessaan 12-vuotias Paul sai punahukka-diagnoosin.
Vuonna 2016 hän muutti Wellingtoniin, jossa hän aloitti opintonsa Wellingtonin Victoria-yliopistossa. Hän valmistui kandidaatiksi vuonna 2018. Tämän jälkeen hän siirtyi Massey-yliopistoon opiskelemaan ympäristösuunnittelua. Hän valmistui maisteriksi vuonna 2023.
Poliittinen ura

Vuonna 2018 Paul valittiin Wellingtonin Victoria-yliopiston ylioppilaskunnan puheenjohtajaksi. Hän oli ensimmäinen maoritaustainen nainen virassa. Samana vuonna järjestetyissä kuntavaaleissa Paul valittiin Wellingtonin kunnanvaltuustoon sitoutumattomana.
Paul ilmoitti lähtevänsä ehdolle vuoden 2023 parlamenttivaaleissa ja sai vihreiden toisen puheenjohtaja James Shaw'n tuen, jonka oli alun perin tarkoitus olla puolueen ehdokas. Paulin onnistui viemään parlamenttipaikka työväenpuolueelta. Koska hänen paikkansa kaupunginvaltuustossa vapautui Paulin noustua parlamenttiin, Wellingtonissa järjestettiin täyttövaalit. Vaalien järjestäminen maksoi 120 000 dollaria.
Politiikassa Paul on painottanut sekä nuorten että maorien näkökantaa politiikassa. Aikaisemmin Paul on sanonut, että kykenisi tekemään yhteistyötä kaikkien puolueiden kanssa, mutta parlamenttivaalikampanjansa aikana sanoi, että Wellingtonista olisi tärkeää saada vihreiden edustaja parlamenttiin johtuen kansallispuolueen ja ACT:n vaaliliitosta.
The Herald (Glasgow)

| The Herald |
| --- | --- |

Lehtityyppi:  sanomalehti
Kustantaja:  Newsquest Media Group Ltd.
ISSN:  ISSN 0965-9439
Perustettu:  1783
Päätoimittaja:  Donald Martin
Sitoutuneisuus:  sitoutumaton devolutionistinen
Kotikunta:  Glasgow
Kotimaa:  Skotlanti
Sivukoko:  broadsheet
Ilmestymistiheys:  päivittäin
Kieli:  englanti
Aiheesta muualla
OCLC
Kotisivu
The Herald on Skotlannissa ilmestyvä sanomalehti, joka on perustettu vuonna 1783. Se on yksi maailman vanhimmista edelleen ilmestyvistä sanomalehdistä. The Herald on puolueisiin sitoutumaton, linjaltaan keskusta-vasemmistolainen julkaisu. Lehti kannatti vuoden 2014 kansanäänestyksessä Skotlannin pysymistä Yhdistyneen kuningaskunnan osana mutta vaati samalla, että devoluutiota eli vallan hajauttamista Britannian keskushallinnolta alueelliselle tasolle pitää jatkaa.
The Heraldin ensimmäisessä numerossa vuonna 1783 oli skuuppi: Yhdysvaltain vapaussodan päättäneissä rauhanneuvotteluissa oli allekirjoitettu ensimmäiset sopimukset. Lehden nimi oli silloin Glasgow Advertiser. Nimi muutettiin muotoon The Glasgow Herald vuonna 1805 ja The Herald vuonna 1992.
Lehden perustaja ja ensimmäinen päätoimittaja oli John Mennons.
Töyhtökäärmekurki

| Töyhtökäärmekurki |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Käärmekurkilinnut Cariamiformes
Heimo::  Käärmekurjet Cariamidae
Suku::  Cariama
Laji::  cristata
Kaksiosainen nimi
 Cariama cristata  (Linnaeus, 1766) 
Katso myös
   Töyhtökäärmekurki Wikispeciesissä   Töyhtökäärmekurki Commonsissa 
Infobox OKNimi-testi OKIUCN-testi OK: 
Töyhtökäärmekurki (Cariama cristata) on eteläamerikkalainen kurjen kaltainen lintu. Se ei ole kuitenkaan sukua kurjelle vaan haukoille, papukaijoille ja varpusille. Käärmekurjet ovat hirmulintujen lähimpiä eläviä sukulaisia.
Koko ja ulkonäkö

Töyhtökäärmekurki kasvaa noin 75 cm pitkäksi. Sen höyhenpeite on harmaanruskea, jalat vaaleanpunaiset ja nokka punainen. Se pakenee vihollisiaan juoksemalla. Juoksunopeudeksi on mitattu jopa 70 km/h. Käärmekurjilla on Velociraptorin tapaan pysty koukkumainen raatelukynsi.
Levinneisyys

Töyhtökäärmekurkea tavataan Brasilian keski- ja itäosissa, Boliviassa, Paraguayssa ja Uruguayssä sekä Argentiinan keskiosissa.
Elinympäristö

Töyhtökäärmekurki viihtyy avoimella ruohikolla ja harvassa metsässä.
Ravinto

Töyhtökäärmekurki syö kovakuoriaisia, liskoja, käärmeitä ja jyrsijöitä sekä viljaa.
Tessah Andrianjafitrimo

| Tessah Andrianjafitrimo |
| --- | --- |

Henkilötiedot
Syntynyt: 11. lokakuuta 1998 (ikä 25)
Kansalaisuus:   Ranska
Tennispelaaja
Pituus:  169 cm
Paino:  60 kg
Kätisyys:  oikea
Palkintorahat:  448 649 USD
Kaksinpeli
Paras sijoitus:  291. (2.5.2016)
Voitot/tappiot:  242–178
Grand Slam -turnauksissa
Ranskan avoimet:  1. kierros (2016, 2017)
Nelinpeli
Paras sijoitus:  389  (2. heinäkuuta 2018)
Voitot/tappiot:  36–60
Aiheesta muualla
ITF
WTA
Tessah Andrianjafitrimo (s. 11. lokakuuta 1998 Montpellier) on ranskalainen tennispelaaja. Parhaimmillaan hän on ollut kaksinpelissä WTA-listan sijalla 291 toukokuussa 2016. Hän on voittanut urallaan yhden ITF-turnauksen kaksinpelissä ja kaksi ITF-turnausta nelinpelissä.
Andrianjafitrimo sai villin kortin Grand Slam -turnauksen kaksinpeliin Ranskan avoimiin 2016. Hän hävisi turnauksen avauskierroksella Wang Qiangille 0−6, 0−6.
Aiheesta muualla

Tessah Andrianjafitrimo WTA:n sivuilla (englanniksi)
Tessah Andrianjafitrimo ITF:n sivuilla (englanniksi)
The Convergence of the Twain

”The Convergence of the Twain (Lines on the loss of the ”Titanic”)” on Thomas Hardyn vuonna 1915 julkaistu runo. Se kuvaa RMS Titanicin uppoamista 15. huhtikuuta 1912. Runossa on yksitoista kolmesäkeistä säkeistöä.
Käännös suomeksi
Taipaleenpohja

| Taipaleenpohja |
| --- | --- |
Valtiot:   Suomi
Paikkakunta:  Asikkala
Koordinaatit:  61°12′32″N, 25°44′12″E
Mittaustietoja
 fiTaipaleenpohja 
Taipaleenpohja on Päijänteen Kinisselän lahti Asikkalan kunnassa. Pohjukan nimi tulee sen käytöstä kulkutienä. Vielä 1900-luvun puolivälissä käytettiin Taipaleenpohjan reittiä kulkutienä muun muassa Mustjärven koululle talvisin. Aiemmin historiassa, ennen 1900-lukua, Taipaleenpohjaa on käytetty kulkutienä Ruotsalaiselle. Nykyisin Taipaleenpohjassa sijaitsee joitakin mökkejä, joskin talviaikana alue on hiljainen.
Taipaleenpohja, kuten Päijänteen maisemat yleensä, on korkeusvaihteluiden vuoksi jylhää seutua. Vesialueella on kivikko- ja mutapohja, paikoitellen savipohja.
Purot

Taipaleenpohjaan laskee kaksi puroa. Toinen laskee Rampsin niemestä suolta ja toinen laskee Taipaleenpohjaan Kopsuontien puolelta, läheltä Jokelantietä. Jokelantien ali kulkeva puro on suurempi, ja siihen nousee kuoreita, taimenia, ahvenia, salakoita ja särkiä.
Taivas vuotaa, lätäköt laulaa

| Taivas vuotaa, lätäköt laulaa Kelpo Pojat |
| --- | --- | --- |

Studioalbumin tiedot
 Äänitetty : loka–marraskuu 1989, Shabbey Road Studio
 Julkaistu: 1990
 Formaatti: CD, LP
 Tuottaja(t): Sika Kukkonen
 Tyylilaji: suomirock
 Kesto: 34.34
 Levy-yhtiö: Sonet
Kelpo Poikien muut julkaisut
|   | Taivas vuotaa, lätäköt laulaa 1990 | Yö uinuu, tuuli hyräilee 1991 |
Taivas vuotaa, lätäköt laulaa on suomirock-yhtye Kelpo Poikien esikoisalbumi, joka julkaistiin vuonna 1990 levymerkillä Sonet.
Kappaleet

Varjele luojani – 3.33
Tänään kotona – 2.11
Melankoliaa – 2.54
Magiaa – 3.07
Heronisti – 3.32
Yön elin – 3.22
Varjoa – 2.50
Tarantella – 3.06
Kunnon mies – 2.14
Anneli – 1.29
Mytologia – 2.50
Syys – 3.20
Kokoonpano

Juha Kannas – laulu
Markku Valtonen – kitarat, mandoliini, kazoo, laulu
Mika Roni – rummut, perkussiot
Pauli Sivonen – basso, laulu
Kokoonpano > Tuotanto

Sika Kukkonen – tuottaja, äänittäjä, piano (kappale 8)
Risto Hemmi – miksaaja (Finnvox, tammikuu 1990)
J.A.M. – kansi
Juha Rouvinen – takakannen kuva
Aiheesta muualla

iTunes
Piikkikasvi.fi
Tammi Terrell

| Tammi Terrell |
| --- | --- |

Henkilötiedot
Koko nimi:  Thomasina Winifred Montgomery
Syntynyt: 29. huhtikuuta 1945 Philadelphia, Pennsylvania, Yhdysvallat
Kuollut: 16. maaliskuuta 1970 (24 vuotta) Philadelphia, Pennsylvania, Yhdysvallat
Ammatti:  laulaja-lauluntekijä
Muusikko
Taiteilijanimi:  Tammi Terrell
Laulukielet:  englanti
Aktiivisena:  1959–1969
Tyylilajit:  rhythm and blues, soul, pop
Levy-yhtiöt:  Scepter/Wand Try Me Checker Motown Tamla
  [ Muokkaa Wikidatassa ] [ ohje ]  
Thomasina Winifred Montgomery eli Tammi Terrell (29. huhtikuuta 1945 Philadelphia, Pennsylvania, Yhdysvallat – 16. maaliskuuta 1970 Philadelphia, Pennsylvania, Yhdysvallat) oli yhdysvaltalainen rhythm and blues- ja poplaulaja, joka tunnetaan soolourastaan sekä Marvin Gayen kanssa esittämistään duetoista.
Terrell syntyi Philadelphiassa, Pennsylvaniassa. Hän solmi vuonna 1961 levytyssopimuksen Scepter Recordsin kanssa, jolle hän levytti taiteilijanimellä Tammy Montgomery. Hän pääsi myöhemmin Motownille. Terrell oli alun perin sooloartisti. Hänen kappaleensa ”I Can’t Believe You Love Me” ja ”Come On and See Me” pääsivät vuonna 1966 R&B-musiikkilistojen top 30 -listoille. Vuonna 1967 hän aloitti esiintymisen Marvin Gayen kanssa. Yhteistyön tuloksena syntyivät esimerkiksi laulut ”Ain’t No Mountain High Enough”, ”Ain’t Nothing Like the Real Thing” ja ”You’re All I Need to Get By”.
Terrell kaatui yllättäen 14. lokakuuta 1967. Hänellä todettiin myöhemmin pahanlaatuinen aivokasvain, syöpä, joka vei 24-vuotiaan laulajattaren hengen 16. maaliskuuta 1970. Terrellin ainoaksi täysimittaiseksi sooloalbumiksi jäi vuonna 1969 julkaistu Irresistible.
Diskografia > Studioalbumit

The Early Show (Chuck Jacksonin kanssa) (1967)
United (Marvin Gayen kanssa) (1967)
You’re All I Need (Marvin Gayen kanssa) (1968)
Irresistible (1969)
Easy (Marvin Gayen kanssa) (1969)
Diskografia > Kokoelma-albumit

Marvin Gaye and Tammi Terrell’s Greatest Hits (1970)
Superstar Series Volume 2 (Marvin Gayen kanssa) (1980)
20th Century Masters – The Millennium Collection: The Best of Marvin Gaye & Tammi Terrell (2000)
The Essential Collection (2001)
The Complete Duets (Marvin Gayen kanssa) (2011)
Come On and See Me: The Complete Solo Collection (2010)
Icon: Love Songs (2011)